《蝶恋花 春暮》
清代·孙云凤

一枕梨云天欲暮。春梦模糊，又被啼莺妒。髻子半偏无意绪。

金炉慵把沉檀炷。

留得残春无系处。怪底东风，吹向天涯去。蝶粉暗粘帘外絮。

黄昏几点催花雨。

作者简介：浙江仁和人，字碧梧。程懋庭妻，随园女弟子之一。工词，佳者绝似北宋人语。通音律，善画花卉。有《玉箫楼集》、《湘筠馆诗》等。